OzLabs/hebrew-wiki-articles huggingface dataset:
החברים של נטאשה (אלבום)

החברים של נטאשה הוא אלבום הבכורה של להקת הרוק הישראלית החברים של נטאשה, אשר ראה אור ב-1 במרץ 1989. האלבום התקבל באהבה בתקשורת ולאחר זמן מה הגיע למעמד של אלבום פלטינה עם 40,000 עותקים.

== הפקה ==
שירי האלבום התאפיינו בסגנון כואב ואף מדוכא (אם כי גם בסגנונות רוק יותר עליזים בחלקו) והביעו מסרים חברתיים נוקבים הקשורים בעיקר בנושאים של זהות אישית.

החברים בלהקה השותפים באלבום הם:
* ניר בן ציון - קלידים, פסנתר אקוסטי ואקורדיון.
* שלמה אלמקייס (קוזו) - גיטרה בס.
* מיקי הררי - גיטרות
* ניר צדקיהו - תופים
* מיכה שטרית - שירה, גיטרה וקולות.
* ארקדי דוכין - שירה, פסנתר, כנורית וגיטרה בס.
* קובי נעים - תכנותים
* יזהר אשדות - הפקה מוזיקלית

כמו כן, השתתפו בהקלטות נגנים אורחים - גלעד עצמון (סקסופון), איקי לוי (כלי הקשה) ואלון חלד (אקורדיון).

הקלטות שירי האלבום נערכו באולפני "הרולד" באוקטובר 1988 הקלטות שירה ומיקסים נערכו באולפני DB בנובמבר דצמבר 1988.

טכנאי הקלטה: גיל תורן

טכנאי מיקסים: גיל תורן וראובן שפירא

== רשימת רצועות ==
כל שירי האלבום מלבד לאחד שנכתב על ידי נדב גפני, נכתבו על ידי חברי הלהקה ארקדי דוכין ומיכה שטרית, והולחנו על ידם בווריאציות שונות.

==אזכורים לאלבום ושיריו==
שירי האלבום נכנסו לתכנים שונים בתוכניות טלוויזיה שונות. בשנת 2010 הקליט ישי לוי את השיר "מלנכולי" במסגרת פרויקט "שני צדדים למטבע".

==קישורים חיצוניים==

* 
* 
* החברים של נטאשה [https://www.kan.org.il/content/kan/radio_articles/p-11437/168211/ במצעד האלבומים האלטרנטיביים הישראליים הגדולים של כאן 88]
* לירון תמם, [http://www.parshan.co.il/index2.php?id=1027&lang=HEB מסע מוזיקלי לשנות השמונים: החברים של נטאשה], באתר "פרשן", 9 במרץ 2008
* 

==הערות שוליים==

קטגוריה:אלבומי בכורה מ-1989
קטגוריה:אלבומי החברים של נטאשה
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי רוק ישראליים
קטגוריה:אלבומי פלטינה בישראל
קטגוריה:אלבומי חברת הד ארצי
טוד יאנג

טוד כריסטופר יאנג (באנגלית: Todd Christopher Young; נולד ב-24 באוגוסט 1972) הוא פוליטיקאי אמריקאי חבר המפלגה הרפובליקנית המכהן כנציג אינדיאנה בסנאט של ארצות הברית. קודם לכן כיהן כנציג המחוז התשיעי של אינדיאנה בבית הנבחרים של ארצות הברית.

==ביוגרפיה==
יאנג נולד בפנסילבניה בנם של ננסי וברוס וגדל באינדיאנה. ב-1990 סיים את לימודי התיכון והתגייס לצי ארצות הברית. הוא למד שנה במכינת הצי ובשנים 1991–1995 למד באקדמיה הימית של ארצות הברית וסיים תואר ראשון במדע המדינה. לאחר הלימודים שובץ בחיל הנחתים. הוא הוכשר כמפקד מחלקה רובאית ולאחר מכן כקצין מודיעין. שירת ביחידת כלי טיס בלתי מאוישים ולאחר מכן כקצין גיוס בשיקגו ובצפון מערב אינדיאנה. במקביל למד בלימודי ערב לתואר שני במנהל עסקים באוניברסיטת שיקגו. בשנת 2000 השתחרר בדרגת קפטן.

לאחר שחרורו למד במשך שנה באוניברסיטת לונדון וסיים תואר שני בפוליטיקה אמריקאית. עבד במכון המחקר השמרני "The Heritage Foundation" בוושינגטון די. סי. וכעוזרו של הסנאטור ריצ'רד לוגאר. ב-2003 חזר לאינדיאנה ועבד כיועץ עסקי, ב-2006 סיים תואר JD במשפטים באוניברסיטת אינדיאנה ולאחר מכן עבד כעורך דין וכסגן תובע מחוז אורנג' בשנים 2007–2010.

ב-2010 נבחר לנציג המחוז התשיעי של אינדיאנה בבית הנבחרים של ארצות הברית לאחר שגבר על ברון היל, חבר הקונגרס המכהן מהמפלגה הדמוקרטית. הוא נבחר לתקופות כהונה נוספות ב-2012 וב-2014. הוא כיהן כחבר וועדת המיסים והתקציב.

בנובמבר 2016 התמודד בבחירות לסנאט של ארצות הברית, הוא זכה בכ-52% מקולות הבוחרים מול 44% של מועמד המפלגה הדמוקרטית, המושל והסנאטור לשעבר אוון ביי. יאנג הוא דייר שולחן הממתקים בסנאט האמריקאי

יאנג נשוי לג'ני ואב לבן ושלוש בנות.

==קישורים חיצוניים==

* 
* [https://www.senate.gov/senators/115thCongress/Young_Todd.htm טוד יאנג] באתר הסנאט של ארצות הברית
* [https://web.archive.org/web/20161226111241/https://toddyoung.org/ אתר הבחירות של טוד יאנג]
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מאינדיאנה
קטגוריה:חברי הסנאט של ארצות הברית מאינדיאנה
קטגוריה:בוגרי אוניברסיטת שיקגו
קטגוריה:בעלי תואר דוקטור מאוניברסיטת אינדיאנה
קטגוריה:סנאטורים חברי המפלגה הרפובליקנית
קטגוריה:בוגרי האקדמיה הימית של ארצות הברית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי האגודה הפדרליסטית
קטגוריה:אמריקאים שנולדו ב-1972
משה לוי (פרופסור)

משה (שיקי) לוי הוא פרופסור למימון בבית הספר למנהל עסקים באוניברסיטה העברית בירושלים.

== ביוגרפיה ==

לוי הוא בעל תואר ראשון במתמטיקה ופיזיקה, תואר שני בפיזיקה, ודוקטורט בפיזיקה וכלכלה,
כולם מהאוניברסיטה העברית. פרופ' לוי בילה מספר שנים כפרופ' אורח באוניברסיטת UCLA.
בשנת 2013 זכה בפרס מרקוביץ' למחקר מצטיין בתורת ההשקעות, ופרס מילקן להצטיינות בהוראה.

בבית הספר למנהל עסקים באוניברסיטה העברית פרופ' לוי מרצה בקורסים: בחירת תיקי השקעות ומבוא למימון.

== מחקר ==

תחומי מחקריו הם השקעות, קבלת החלטות בתנאי אי-ודאות ומערכות חברתיות.

== מאמרים נבחרים ==
<div class="mw-content-ltr">
* Levy, M. (2016), "It’s Easy to Beat the Market”, Journal of Investment Management, forthcoming
* Levy, M. & Roll, R. (2015), "Seeking Alpha? It’s a Bad Guideline for Portfolio Optimization”, Journal of Portfolio Management 42(5), 107-112
* Levy M. & Roll, R. (2010), "The Market Portfolio May be Mean-Variance Efficient After All”, Review of Financial Studies 23(6), 2464-2491
* Levy, M. (2003), "Are Rich People Smarter?”, Journal of Economic Theory 110(1), 42-64
</div>

== ספרים ==

<div class="mw-content-ltr">
* Levy, M., Levy, H. & Solomon, S. (2000), Microscopic Simulation of Financial Markets: From Investor Behavior to Market Phenomena, California: Academic Press</div>

== קישורים חיצוניים ==
*
[http://bschool.huji.ac.il/סגל_ומחקר/סגל_אקדמי/%25D7%259E%25D7%25A9%25D7%2594_%25D7%259C%25D7%2595%25D7%2599 פרופ' משה לוי], באתר (האוניברסיטה העברית)

==הערות שוליים==

קטגוריה:סגל האוניברסיטה העברית בירושלים: מינהל עסקים
קטגוריה:בעלי תואר דוקטור מהאוניברסיטה העברית בירושלים
אדם ראיינר

אדם ראיינר (גרמנית: Adam Rainer; 1899 – 4 במרץ 1950) הוא האדם היחיד שתועד בהיסטוריה הרפואית הן כגמד והן כענק. נטען שהוא סבל מאקרומגליה.
== חייו ==
ראיינר נולד בגראץ, אוסטרו-הונגריה. בשנת 1917 כשהיה בן 18 גובהו עמד על 122.5 סנטימטרים בלבד. לפי ההגדרה, אדם הלוקה בגמדות הוא אדם בוגר שגובהו מתחת ל-147 סנטימטרים. ואז כפי הנראה מגידול במוחו, הוא החל לצמוח בקצב מהיר כך שבשנת 1931 ובגיל 31 גובהו נסק לגובה של כ-218 סנטימטרים. הענקיות שלו גרמה לו לנכות והוא היה צריך לנוע בכיסא גלגלים לכל יתר חייו. עד למותו בשנת 1950 (בגיל 51) הגיע לגובה של 234 סנטימטרים. אורך כפות רגליו הגיע ל-33.3 סנטימטרים, והם גדלו ממידה 43 (לפי התקן האירופי) למידה 53 בשלוש שנים בלבד. אורך כפות ידיו הגיע ל-23.9 סנטימטרים והוא שקל בשיאו 109 קילוגרמים.

==קישורים חיצוניים==

* [https://www.damninteresting.com/nugget/the-man-who-was-a-dwarf-and-a-giant/ THE MAN WHO WAS A DWARF AND A GIANT]
* Hirsch, Obar. [https://web.archive.org/web/20110717041033/http://www.thetallestman.com/images/adamrainer/adamrainer%20%2814%29.jpg Two Types of Gigantism Due to Similar Tumors. Discussion of Growth*] Confinia Neurologica, Vol. 21, No. 4 (1961)
* [https://web.archive.org/web/20171219045451/http://www.thetallestman.com/adamrainer.htm Adam Rainer – 7 feet 8 inches (233.5 cm)] באתר thetallestman.com
* 

קטגוריה:נמוכי קומה
קטגוריה:גראץ: אישים
קטגוריה:שיאני עולם
קטגוריה:ילידי 1899

קטגוריה:נפטרים ב-1950
יוהאן השני, דוכס סקסוניה-ויימאר

יוהאן השני, דוכס סקסוניה-ויימאר (בגרמנית: Johann II Herzog von Sachsen-Weimar; 22 במאי 1570 – 18 ביולי 1605) היה דוכס סקסוניה-ויימאר בין השנים 1602–1605.

==ביוגרפיה==
יוהאן נולד ב-22 במאי 1570 בוויימאר שהשתייכה לנסיכות הבוחר מסקסוניה, ליוהאן וילהלם, דוכס סקסוניה-ויימאר ולדורותיאה מריה מאנהלט, בתו של יואכים ארנסט, נסיך אנהלט.

בשנת 1573 מת אביו יוהאן וילהלם, דוכס סקסוניה-ויימאר, ואחיו פרידריך וילהלם הראשון, דוכס סקסוניה-ויימאר עלה במקומו לשלטון. בשנת 1602 מת פרידריך וילהלם, ויוהאן עלה במקומו לשלטון. בשנת 1603 דרש אחיינו יוהאן פיליפ, דוכס סקסוניה-אלטנבורג את ירושתו, ומשום כך חולקה הדוכסות בינו לבין אחיינו, שהקים את דוכסות סקסוניה-אלטנבורג.

ב-18 ביולי 1605 מת יוהאן בויימאר, ובנו יוהאן ארנסט הראשון, דוכס סקסוניה-ויימאר עלה לשלטון במקומו.

==משפחתו==
ב-7 בינואר 1593 התחתן יוהאן עם דורותיאה מריה מאנהלט, בתם של יואכים ארנסט, נסיך אנהלט ואלאונורה מוירטמברג. ממנה היו לו 12 ילדים:
* יוהאן ארנסט הראשון, דוכס סקסוניה-ויימאר (1594–1626).
* כריסטיאן וילהלם (1595).
* פרידריך, דוכס סקסוניה-ויימאר (1596–1622).
* יוהאן (1597–1604).
* וילהלם, דוכס סקסוניה-ויימאר (1598–1662).
* בן מת (1598).
* אלברכט הרביעי, דוכס סקסוניה-אייזנך (1599–1644).
* יוהאן פרידריך, דוכס סקסוניה-ויימאר (1600–1628).
* ארנסט הראשון, דוכס סקסוניה-גותה (1601–1675).
* פרידריך וילהלם (1603–1619).
* ברנהרד מסקסוניה-ויימאר (1604–1639).
* יוהנה (1606–1609).

== אילן יוחסין ==

==קישורים חיצוניים==

* [https://www.deutsche-digitale-bibliothek.de/entity/104176679 יוהאן השני, דוכס סקסוניה-ויימאר]
* 

{| class="wikitable" style="margin:auto;text-align:center;"
|-
| colspan="3" align="center"| יוהאן השני, דוכס סקסוניה-ויימאר בית וטין נולד:22 במאי 1570 מת:18 ביולי 1605
|-
| rowspan="1" align="center"| פרידריך וילהלם הראשון, דוכס סקסוניה-ויימאר
| rowspan="1" align="center"| דוכסות סקסוניה-ויימאר 1602–1605
| rowspan="1" align="center"| יוהאן ארנסט הראשון, דוכס סקסוניה-ויימאר אלברכט הרביעי, דוכס סקסוניה-אייזנך ארנסט הראשון, דוכס סקסוניה-גותה
|}

קטגוריה:דוכסים גרמנים
קטגוריה:ילידי 1570
קטגוריה:נפטרים ב-1605
אליפות העולם בהוקי קרח לצעירים

אליפות העולם בהוקי קרח לצעירים (באנגלית: The IIHF Ice Hockey World Junior Championships) היא תחרות חד שנתית המאורגנת על ידי פדרציית ההוקי קרח הבינלאומית לנבחרות הוקי קרח עד גיל 20. האליפות נערכת באופן מסורתי מסוף דצמבר ועד תחילת ינואר.

האליפות נערכת ברציפות מאז שנת 1977.

==כל הזוכות במדליות באליפות העולם==
;מקרא: מודגש = זכייה ראשונה.
{| class="wikitable"
|- bgcolor="#efefef" align=left
!שנה
!width=145 style="background-color: #F7F6A8;" | זהב
!style="background-color: #DCE5E5;" | כסף
!style="background-color: #FFDAB9;" | ארד
!מדינה מארחת
|-
| 1977
| 
| 
| 
| צ'כוסלובקיה
|-
| 1978
| 
| 
| 
| 
|-
| 1979
| 
| 
| 
| 
|-
| 1980
| 
| 
| 
| 
|-
| 1981
| 
| 
| 
| 
|-
| 1982
| 
| 
| 
| / 
|-
| 1983
| 
| 
| 
| 
|-
| 1984
| 
| 
| 
| 
|-
| 1985
| 
| 
| 
| 
|-
| 1986
| 
| 
| 
| 
|-
| 1987
| 
| 
| 
| 
|-
| 1988
| 
| 
| 
| 
|-
| 1989
| 
| 
| 
| 
|-
| 1990
| 
| 
| 
| 
|-
| 1991
| 
| 
| 
| 
|-
| 1992
| 
| 
| 
| 
|-
| 1993
| 
| 
| 
| 
|-
| 1994
| 
| 
| 
| 
|-
| 1995
| 
| 
| 
| 
|-
| 1996
| 
| 
| 
| 
|-
| 1997
| 
| 
| 
| 
|-
| 1998
| 
| 
| 
| 
|-
| 1999
| 
| 
| 
| 
|-
| 2000
| 
| 
| 
| 
|-
| 2001
| 
| 
| 
| 
|-
| 2002
| 
| 
| 
| 
|-
| 2003
| 
| 
| 
| 
|-
| 2004
| 
| 
| 
| 
|-
| 2005
| 
| 
| 
| 
|-
| 2006
| 
| 
| 
| 
|-
| 2007
| 
| 
| 
| 
|-
| 2008
| 
| 
| 
| 
|-
| 2009
| 
| 
| 
| 
|-
| 2010
| 
| 
| 
| 
|-
| 2011
| 
| 
| 
| 
|-
|2012
| 
| 
| 
| 
|-
|2013
| 
| 
| 
| 
|-
|2014
| 
| 
| 
| 
|-
|2015
| 
| 
| 
| 
|-
|2016
| 
| 
| 
| 
|-
|2017
| 
| 
| רוסיה
| 
|-
|2018
| 
| 
| 
| 
|-
|2019
| 
| 
| 
| 
|-
|2020
| 
| 
| 
| 
|-
|2021
| 
| 
| 
| 
|-
|2022
|colspan="4"|הטורניר, שנערך בקנדה, הופסק באמצעו ובוטל עקב התפרצות קורונה
|-
|2023
|
|
|
| 
|}

==מדליות לפי מדינה==
{|class="wikitable" style="text-align:center;"
!style="width:2em;height:3em;"|№
!style="width:11em;height:3em;"|מדינה
!style="width:9em;height:3em;"|קובץ:Gold medal icon.svg זהב
!style="width:9em;height:3em;"|קובץ:Silver medal icon.svg כסף
!style="width:9em;height:3em;"|קובץ:Bronze medal icon.svg ארד
!style="width:9em;height:3em;"|מספר המדליות
|-
|1||align=right| קנדה||18||9||5||32
|-
|2||align=right| רוסיה חבר המדינות ברית המועצות || 4 1 9 13 || 10 0 3 13 || 8 0 2 10 ||22 1 13 36
|-
|3||align=right| פינלנד||5||4||7||16
|-
|4||align=right| ארצות הברית||5||2||5||12
|-
|5||align=right| שוודיה||2||11||6||19
|-
|6||align=right| צ'כיה<br /> צ'כוסלובקיה<br />  || 2<br />0<br />2||0<br />5<br />5||2<br />5<br />7||4<br />9<br />14
|-
|7||align=right| סלובקיה||0||0||2||2
|-
|8||align=right| שווייץ||0||0||1||1
|-
|}

==קישורים חיצוניים==

* 
==הערות שוליים==

קטגוריה:אליפות עולם בהוקי קרח
קטגוריה:תחרויות הוקי קרח
הוקי קרח צעירים
לצבי יש בעיה

לצבי יש בעיה היא סדרת טלוויזיה ישראלית, קומית מוקומנטרית בכיכובם של צביקה הדר, שיפי אלוני וגל תורן. הסדרה משודרת החל מ-14 בדצמבר 2016 במסגרת שידורי הזכיינית רשת, בעבר בערוץ 2. העונה השנייה עלתה בערוץ 13.

== דמויות ==
=== דמויות ראשיות ===
* צביקה הדר (בתפקיד עצמו): מנחה וכוכב טלוויזיה. אביהם של שיר, סער, שלי, איתי, והתאומים אלון ותמר. מנסה לחזור למסכי הטלוויזיה בכל דרך.
* ליאת "לטי" (שיפי אלוני): אשתו השנייה של צביקה. אמא של מעיין, בתה מהנישואים הקודמים, ולשלי, איתי, אלון ותמר מנישואיה עם צביקה. מעודדת אותו בכל פעם שמצב רוחו ירוד, ותומכת בו.
* גל תורן (בתפקיד עצמו): חברו הטוב של צביקה.

=== דמויות משניות ===
* שולי (קרן צור): גרושתו של צביקה. עובדת בעיריית תל אביב. מעוניינת בפרק ב׳ עם צביקה למרות סירובו המתמיד.
* שיר הדר (גאיה גור אריה): בתם הבכורה של צביקה ושולי. נמצאת בזוגיות עם גפן. התגייסה בעונה השנייה.
*סער הדר (גל שלהב אהרונוביץ'): בנם הצעיר של צביקה ושולי.
* שלי הדר (עמית מרקוס): בתם הבכורה של צביקה ולטי.
* איתי הדר (דניאל שובה): בנם הצעיר של צביקה ולטי. לומד בגן חובה. מצחיק לגילו.
* מעיין (נאיה פדרמן - עונה 1, אור אשטון - עונה 2): בתהּ של לטי, אביה החורג הוא צביקה. לומדת בחטיבת הביניים.
* ירדנה מורג-שרעבי (רינה פדווה): עוזרת הבית של צביקה ולטי. נוטה להיות אי-היגיינית. 
*תמר הדר: בתם של צביקה ולטי ואחותו התאומה של אלון, נולדה בסיום עונה 2.
*אלון הדר: בנם של צביקה ולטי ואחיה התאום של תמר, נולד בסיום עונה 2.

== סקירת סדרה ==
{| class="wikitable"
! rowspan="2" |עונה
! rowspan="2" |מספר פרקים
! colspan="2" |תקופת שידור מקורית 
|-
!פרק ראשון
!פרק אחרון
|-
|1
|8
|14 בדצמבר 2016
|14 בינואר 2017
|-
|2
|10
|13 בדצמבר 2018
|5 במרץ 2019
|}

== פרקים ==
=== עונה ראשונה ===
{| class="wikitable"
!מספר הפרק
!שם הפרק
!תאריך שידור מקורי 
|-
|1
|"הז-בין"
|14 בדצמבר 2016
|-
|2
|החבר
|17 בדצמבר 2016
|-
|3
|אוי, זכריה
|21 בדצמבר 2016
|-
|4
|זה היה בחנוכה
|24 בדצמבר 2016
|-
|5
|תחתום פה
|28 בדצמבר 2016
|-
|6
|הארנבת
|7 בינואר 2017
|-
|7
|ארזנו לבד
|11 בינואר 2017
|-
|8
|שבת שלום לכם
|14 בינואר 2017
|}

=== עונה שנייה ===
{| class="wikitable"
!מספר הפרק
!שם הפרק
!תאריך שידור מקורי 
|-
|1
|אסי עזר איננו
|13 בדצמבר 2018
|-
|2
|חליל הפאן
|20 בדצמבר 2018
|-
|3
|אורלי שריקי
|27 בדצמבר 2018
|-
|4
|אל תתעסק עם מיכל צפיר
|3 בינואר 2019
|-
|5
|יום השואה
|10 בינואר 2019
|-
|6
|בוביבאס
|29 בינואר 2019
|-
|7
|שיר מתגייסת
|11 בפברואר 2019
|-
|8
|הסוס
|18 בפברואר 2019
|-
|9
|סטיבן הוקינג בישראל
|26 בפברואר 2019
|-
|10
|אלון ותמר
|5 במרץ 2019
|}

== קישורים חיצוניים ==

* [http://www.ishim.co.il/m.php?s=לצבי+יש+בעיה לצבי יש בעיה], בפרויקט "אישים" לתיעוד הטלוויזיה הישראלית
ביקורות:
* 
* 
* 
* 
* 
* 

קטגוריה:סדרות טלוויזיה ישראליות
קטגוריה:סדרות קומדיה ישראליות
קטגוריה:סדרות מוקומנטריה ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:צביקה הדר
פרידריך וילהלם הראשון, דוכס סקסוניה-ויימאר

פרידריך וילהלם הראשון, דוכס סקסוניה-ויימאר (בגרמנית: Friedrich Wilhelm I Herzog von Sachsen-Weimar; 25 באפריל 1562 – 7 ביולי 1602) היה דוכס סקסוניה-ויימאר בין השנים 1573–1602.

==ביוגרפיה==
פרידריך וילהלם נולד ב-25 באפריל 1562 בוויימאר שהשתייכה לנסיכות הבוחר מסקסוניה, ליוהאן וילהלם, דוכס סקסוניה-ויימאר, ולדורותיאה סוזנה מפפאלץ-זימרן, בתו של פרידריך השלישי, הנסיך הבוחר מפפאלץ.

בשנת 1573 מת אביו יוהאן וילהלם, דוכס סקסוניה-ויימאר, ופרידריך וילהלם עלה במקומו לשלטון. מכיוון שהיה קטין, שימש אוגוסט הראשון, הנסיך הבוחר מסקסוניה כעוצר הדוכסות עד לשנת 1586. בשנת 1591 מת כריסטיאן הראשון, הנסיך הבוחר מסקסוניה, ובנו כריסטיאן השני, הנסיך הבוחר מסקסוניה עלה לשלטון במקומו, אולם מכיוון שהיה קטין מונה פרידריך וילהלם לעוצר בשמו. מכיוון שפרידריך וילהלם הקדיש את זמנו לענייני נסיכות הבוחר מסקסוניה והזניח את הטיפול בדוכסות, מילא אחיו יוהאן השני, דוכס סקסוניה-ויימאר את מקומו בדוכסות עד לשובו של פרידריך וילהלם בשנת 1601.

ב-7 ביולי 1602 מת פרידריך וילהלם בויימאר, ואחיו יוהאן השני, דוכס סקסוניה-ויימאר עלה לשלטון במקומו. בשנת 1603 דרש בנו יוהאן פיליפ, דוכס סקסוניה-אלטנבורג את ירושתו, ומשום כך חולקה הדוכסות בין שניהם, ובנו הקים את דוכסות סקסוניה-אלטנבורג.

==משפחתו==
ב-5 במאי 1583 התחתן פרידריך וילהלם עם סופיה מווירטמברג, דוכסית סקסוניה-ויימאר, בתם של כריסטוף, דוכס וירטמברג ואנה מריה מברנדנבורג-אנסבך. ממנה היו לו 6 ילדים:
* דורותיאה מריה (1584–1586).
* יוהאן וילהלם (1585–1587).
* פרידריך (1586–1587).
* דורותיאה סופיה (1587–1645).
* אנה מריה (1589–1626).
* בן מת (1590).

ב-9 בספטמבר 1591 התחתן פרידריך וילהלם עם אנה מריה, רוזנת פפאלץ-נויבורג, בתם של פיליפ לודוויג, רוזן פפאלץ-נויבורג ואנה מקלווה. ממנה היו לו 6 ילדים:
* יוהאן פיליפ, דוכס סקסוניה-אלטנבורג (1597–1639).
* אנה סופיה (1598–1641), התחתנה עם קרל פרידריך הראשון, דוכס מינסטרברג-אלס.
* פרידריך, דוכס סקסוניה-אלטנבורג (1599–1625).
* יוהאן וילהלם, דוכס סקסוניה-אלטנבורג (1600–1632).
* דורותיאה מסקסוניה-אלטנבורג (1601–1675), התחתנה עם אלברכט הרביעי, דוכס סקסוניה-אייזנך.
* פרידריך וילהלם השני, דוכס סקסוניה-אלטנבורג (1603–1669).

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| פרידריך וילהלם הראשון, דוכס סקסוניה-ויימאר בית וטין נולד:25 באפריל 1562 מת:7 ביולי 1602
|-
| rowspan="1" align="center"| יוהאן וילהלם
| rowspan="1" align="center"| דוכסות סקסוניה-ויימאר 1573–1602
| rowspan="1" align="center"| יוהאן השני
|}

קטגוריה:דוכסים גרמנים
קטגוריה:ילידי 1562
קטגוריה:נפטרים ב-1602
אצטדיון רוברט קנדי ממוריאל

אצטדיון רוברט קנדי ממוריאל (באנגלית: Robert F. Kennedy Memorial Stadium או RFK Stadium) הוא אצטדיון ספורט הממוקם בוושינגטון די. סי., בירת ארצות הברית, ונקרא על שם הפוליטיקאי המנוח רוברט פ. קנדי. האצטדיון שימש את קבוצת הכדורגל די.סי. יונייטד ואת קבוצת הפוטבול וושינגטון רדסקינס, והוא מכיל 45,596 מקומות ישיבה (במשחקי ליגת ה-MLS הכיל כ-20,000 מקומות ישיבה בלבד).

== היסטוריה ==
האצטדיון נבנה ב-1960 ונפתח ב-1961 צמוד לדי. סי ארמוני - אולם ספורט עירוני. זמן הבניה לקח כשנה. כשנפתח שיחקו באצטדיון קבוצת הפוטבול וושינגטון רדסקינס, קבוצת הבייסבול וושינגטון סנאטורס וקבוצות נוספות. במהלך מונדיאל 1994 נבחר לארח מספר משחקים.

{| class="wikitable"
!תאריך
!קבוצה #1
!קבוצה #2
!סוג תחרות
!נוכחות
!תוצאה
|-
|19 ביוני 1994
|
|
|בית ה'
|52,395 אוהדים
|1 - 0
|-
|20 ביוני 1994
|
|
|בית ו'
|50,535 אוהדים
|2 - 1
|-
|28 ביוני 1994
|
|
|בית ה'
|52,535 אוהדים
|1 - 1
|-
|29 ביוני 1994
|
|
|בית ו'
|52,959 אוהדים
|1 - 2
|-
|2 ביולי 1994
|
|
|שמינית גמר
|53,121 אוהדים
|3 - 0
|}

=== אולימפיאדת אטלנטה (1996) ===
{| class="wikitable"
!תאריך
!קבוצה #1
!קבוצה #2
!סוג תחרות
!נוכחות
!תוצאה
|-
|20 ביולי 1996
|
|
|בית א'
|34,796 אוהדים
|2 - 0
|-
|21 ביולי 1996
|
|
|בית ג'
|45,946 אוהדים
|1 - 0
|-
|23 ביולי 1996
|
|
|בית א'
|25,811 אוהדים
|1 - 1
|-
|24 ביולי 1996
|
|
|בית ג'
|27,849 אוהדים
|3 - 2
|-
|25 ביולי 1996
|
|
|בית א'
|58,012 אוהדים
|1 - 1
|-
|25 ביולי 1996
|
|
|בית ג'
|30,237 אוהדים
|1 - 1
|}

== גלריה ==
<gallery>
קובץ:RFK Stadium baseball.JPG
קובץ:DC United.jpg
קובץ:RFK Stadium aerial photo, looking towards Capitol, 1988.jpg
קובץ:RFK vista.jpg
קובץ:Rfkstadewashnational.png
קובץ:D.C. Armory - Washington, D.C..jpg
</gallery>

== קישורים חיצוניים ==

* 

קטגוריה:אולימפיאדת אטלנטה (1996)
קטגוריה:מונדיאל 1994
קטגוריה:אצטדיוני מונדיאל 1994
קטגוריה:אצטדיוני גביע העולם בכדורגל נשים 2003
קטגוריה:וושינגטון די. סי.: מבנים
קטגוריה:וושינגטון די. סי.: ספורט
קטגוריה:ארצות הברית: אצטדיונים ומתקני ספורט
קטגוריה:וושינגטון קומנדרס
איי גלורייז

איי גלורייז (בצרפתית: Îles Glorieuses) הם שני איים טרופיים בשטח כולל של 7 קמ"ר בצפון מדגסקר. האי לא מיושב וכל שטחו מוגדר שמורת טבע. הוא מהווה טריטוריה צרפתית, כחלק מאיי אפארסה אך למדגסקר דרישת שליטה על האיים.

==גאוגרפיה==
איי גלורייז נמצאים בצפון מצר מוזמביק בצפון מדגסקר. הארכיפלג הוא אטול שנוצר בשונית אלמוגים שמקיפה לגונה. המבנה מוארך מצפון מזרח לדרום מערב. את המבנה מחלקים לשלושה חלקים עיקריים: בנקודה הדרום מערבית נמצא האי המרכזי, האי גראן גלורייז. שונית אלמוגית שנקראת רוש ור שנמשכת מהאי גראן גלורייז לכיוון צפון מזרח. בקצה הצפוני, כ-8 ק"מ בצפון מזרח האי גראן גלורייז נמצא האי איל די ליס (île du Lys). האיים שטוחים והנקודה הגבוהה ביותר נמצאת באי גראן גלורייז וגובהה 12 מטר מעל לגובה פני הים.

האיים מורכבים מדיונות ושטחים חוליים מאבן גיר שבמקור היו אלמוגים. הצומח מורכב בעיקר מקזוארינה שבטבטית ודקל הקוקוס. החי באיים מורכב מעופות ימיים בעיקר מהסוג שחפית שמקננים באיים ומדולפינים שנמצאים בלגונה. באי לא חיו בני אדם מעולם והמבנים היחידים מעשה ידי אדם הם מסלול טיסה ותחנה מטאורולוגית במערב מסלול הטיסה באי גראן גלורייז.

האנשים היחידים שמגיעים לאיים הם חוקרים ואנשי צבא מ-Forces armées de la zone sud de l'océan Indien (הכוחות המזוינים של האזור הדרומי של האונייקוס ההודי) מצבא צרפת שתפקידו לוודא שריבונות צרפת באיים שבין ראוניון למיוט לא מופרים על ידי אף אחד.

==היסטוריה==
ככל הנראה האנשים הראשונים שהגיעו לאי היו יורדי ים מלגשים או ערבים שהגיעו לאיים במאה השביעית. האירופאי הראשון שידוע שהגיע לאיים היה איפוליט קאלטו (Hippolyte Caltaux) מראוניון שסחר עם מדגסקר ב-1878. הוא מבקש אישור להחזיק באיים משר הקולוניות הצרפתי שמאשר לו להחזיק באיים. קאלטו מעניק לאיים את שמם לזכר מהפכת יולי 1830 שנקראה Trois Glorieuses (שלושת ימי התהילה). הוא מבקר באיים למרות נוכחות מוגברת באזור של הצי המלכותי הבריטי ובשנת 1885 הוא מתחיל לשתול באי דקלי קוקוס. צרפת משאירה לקאלטו לנהל את האי עד שהיא תופסת את האי על ידי רב החובל של האונייה פרימוגה (Primauguet) ב-23 באוגוסט 1892. השלטון על האיים קושר לקולוניית מיוט שלוש שנים מאוחר יותר. ב-1912 עברה לקולוניית מדגסקר יחד עם כל ארכיפלג קומורו.

ב-1955 החלה הקמת תחנה מטאורולוגית באי גראן גלורייז שהחלה לפעול בשנת 1959 ושנה לאחר מכן הופעלה בצורה אוטומטית. התחנה מהווה חלק ממערך תחנות מטרואולוגיות שמטרתם לחזות ציקלון טרופי. תחנה זו משמשת לאזהרת התושבים בצפון מדגסקר ובארכיפלג קומורו. התחנה מסייעת גם לניווט הימי ולניווט האווירי בקווים ג'יבוטי-מדגסקר וקניה-מאוריציוס.

בשנת 1960 האיים מנותקים מקולוניית מדגסקר ועוברים לאחריות השר של צרפת מעבר לים (Ministère des Outre-mer), כאשר בפועל מנוהלים על ידי המושל של ראוניון. מדגסקר לא הסכימה לניתוק הזה ומאז יש לה דרישה טריטוריאלית על האיים. משנת 2007 הם עוברים להיות תחת הארצות הדרומיות והאנטארקטיות של צרפת.

==קישורים חיצוניים==

==הערות שוליים==

קטגוריה:איים באוקיינוס ההודי
קטגוריה:הארצות הדרומיות והאנטארקטיות של צרפת
קטגוריה:חבלי ארץ במחלוקת
קטגוריה:צרפת: איים לא מיושבים
קטגוריה:אפריקה: שמורות טבע
קטגוריה:מדגסקר: גאוגרפיה
סוזן ברוקס

סוזן ברוקס (באנגלית: Susan Brooks; נולדה ב-25 באוגוסט 1960) היא פוליטיקאית אמריקאית חברת המפלגה הרפובליקנית שכיהנה כנציגת המחוז החמישי של אינדיאנה בבית הנבחרים של ארצות הברית.

==ביוגרפיה==
ברוקס נולדה בפורט ויין שבאינדיאנה, בתם של מרילין ורוברט ויאנט. ב-1982 סיימה תואר ראשון באוניברסיטת מיאמי שבאוהיו וב-1985 סיימה תואר JD במשפטים באוניברסיטת אינדיאנה. לאחר לימודיה עבדה כעורכת דין פרטית.

ב-1998 מונתה לסגנית ראש עיריית אינדיאנפוליס ובשנים 1999–2001 עבדה במשרד עורכי דין Ice Miller שבאינדיאנפוליס. ב-2001 מונתה לתובעת הפדרלית של מחוז דרום אינדיאנה. ב-2007 מונתה ליועצת משפטית וסגנית נשיא רשת המכללות הקהילתיות של מדינת אינדיאנה, תפקיד בו כיהנה עד 2011.

ב-2012 התמודדה בבחירות לנציגות המחוז החמישי של אינדיאנה בבית הנבחרים של ארצות הברית, היא גברה בבחירות על חבר הקונגרס המכהן דן ברטון מהמפלגה הדמוקרטית ברוב של 58%. מאז נבחרה לשלוש תקופות כהונה נוספות. כיהנה כחברה בוועדת האנרגיה והמסחר ובוועדת האתיקה. כמו כן כיהנה בוועדה המיוחדת לחקירת מתקפת הטרור בקונסוליה האמריקנית בבנגאזי. בקונגרס ה-115 כינה כיושבת ראש ועדת האתיקה. ביוני 2019 הודיעה ברוקס כי אין בכוונתה להתמודד לתקופת כהונה נוספת בבחירות 2020. 

ברוקס נשואה לדייוויד ואם לשניים.

==קישורים חיצוניים==

* 

* 

==הערות שוליים==

קטגוריה:חברי בית הנבחרים של ארצות הברית מאינדיאנה
קטגוריה:עורכות דין אמריקאיות
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-114 של ארצות הברית
קטגוריה:בעלי תואר דוקטור מאוניברסיטת אינדיאנה
קטגוריה:חברי הקונגרס ה-116 של ארצות הברית
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:עורכות דין אמריקאיות במאה ה-20
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
יוהאן וילהלם, דוכס סקסוניה-ויימאר

יוהאן וילהלם, דוכס סקסוניה-ויימאר (בגרמנית: Johann Wilhelm Herzog von Sachsen-Weimar; 11 במרץ 1530 – 2 במרץ 1573) היה דוכס סקסוניה בין השנים 1566–1572, ודוכס סקסוניה-ויימאר בין השנים 1572–1573.

==ביוגרפיה==
יוהאן וילהלם נולד ב-11 במרץ 1530 בטורגאו שהשתייכה לנסיכות הבוחר מסקסוניה, ליוהאן פרידריך הראשון, הנסיך הבוחר מסקסוניה, ולזיבילה מקלווה, בתם של יוהאן השלישי, דוכס קלווה ומריה מיוליך-ברג.

בשנת 1547 ויתר אביו יוהאן פרידריך מסקסוניה על תואר הנסיך הבוחר לאחיינו מוריץ מסקסוניה, בעקבות המלחמה השמלקלדית, וקיבל את התואר דוכס סקסוניה. לאחר מותו פוצלה הדוכסות בין האחים; יוהאן פרידריך השני, דוכס סקסוניה קיבל את אזור אייזנך וקובורג, יוהאן וילהלם קיבל את אזור ויימאר, ואילו יוהאן פרידריך השלישי, דוכס סקסוניה קיבל את אזור גותה. בשנת 1554 ניסה אחיו יוהאן פרידריך השני, דוכס סקסוניה להחזיר לידיו את נסיכות הבוחר מסקסוניה, אולם הובס בשנת 1556 הובס, ולאחר מאבק בן 10 שנים נכלא בשנת 1566, ויוהאן וילהלם קיבל את נחלותיו. בשנת 1572 סייע יוהאן וילהלם לשארל התשיעי, מלך צרפת במאבקו נגד ההוגנוטים, ובעקבות כך סייע מקסימיליאן השני, קיסר האימפריה הרומית הקדושה לאחייניו - בניו של יוהאן פרידריך השני לתבוע את חלקם בירושה, ואכן הדוכסות פוצלה שוב בין יוהאן וילהלם לבין אחייניו יוהאן קזימיר, דוכס סקסוניה-קובורג ויוהאן ארנסט, דוכס סקסוניה-אייזנך.

ב-2 במרץ 1573 מת יוהאן וילהלם בויימאר, ובנו פרידריך וילהלם הראשון, דוכס סקסוניה-ויימאר עלה לשלטון במקומו.

==משפחתו==
ב-15 ביוני 1560 התחתן יוהאן וילהלם עם דורותיאה סוזנה מפפאלץ-זימרן, בתם של פרידריך השלישי, הנסיך הבוחר מפפאלץ ומריה מברנדנבורג-קולומבאך. ממנה היו לו 5 ילדים:
* פרידריך וילהלם הראשון, דוכס סקסוניה-ויימאר (1562–1602).
* זיבילה מריה (1563–1669).
* בן מת (1564).
* יוהאן השני, דוכס סקסוניה-ויימאר (1570–1605).
* מריה (1571–1610).

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| יוהאן וילהלם, דוכס סקסוניה-ויימאר בית וטין נולד:11 במרץ 1530 מת:2 במרץ 1573
|-
| rowspan="1" align="center"| יוהאן פרידריך השני, דוכס סקסוניה
| rowspan="1" align="center"| דוכסות סקסוניה 1566–1572
| rowspan="1" align="center"| דוכסות סקסוניה-ויימאר יוהאן קזימיר, דוכס סקסוניה-קובורג יוהאן ארנסט, דוכס סקסוניה-אייזנך
|-
| rowspan="1" align="center"| דוכסות סקסוניה
| rowspan="1" align="center"| דוכסות סקסוניה-ויימאר 1572–1573
| rowspan="1" align="center"| פרידריך וילהלם הראשון, {{ש}} דוכס סקסוניה-ויימאר
|}

קטגוריה:דוכסים גרמנים
קטגוריה:ילידי 1530
קטגוריה:נפטרים ב-1573
יומי דפגרא

"יומי דפגרא" הוא כינוי ארמי מקוצר ל"יומי דמפגרי ביה רבנן". כלומר, ימים שלא מתקיימים בהם לימודים והתלמידים יוצאים לפגרה.

מקור הביטוי בתלמוד הבבלי. : . ביטוי זה היה נפוץ. רש"י שם פירש: .

בימי הביניים היה נפוץ הביטוי "יומא דפגרא" לכינוי הימים שלא התקיימו בהם לימודים בישיבות, כגון בראש חודש, בחנוכה, בט"ו בשבט, בל"ג בעומר, בט"ו באב וכדומה.

כיום הורחב השימוש במילה והוא מהווה כינוי לימים מיוחדים בשנה, הכולל שמחות קהילתיות משותפות או ימי אירועים מיוחדים בשנה.

מנהגים רבים נקשרו ל"יומי דפגרא". בקהילות מסוימות נהגו שאבל אינו ניגש לפני התיבה בימים אלו, והיו שנהגו שלא לומר בהם תחנון, ולהרבות בהם בנרות בבית הכנסת.

==הערות שוליים==

קטגוריה:מילים וביטויים בארמית
קטגוריה:ניבים וביטויים חז"ליים
יוהאן פרידריך השלישי, דוכס סקסוניה

יוהאן פרידריך השלישי, דוכס סקסוניה (בגרמנית: Johann Friedrich III Herzog von Sachsen; 16 בינואר 1538 – 21 באוקטובר 1565) היה דוכס סקסוניה בין השנים 1554–1565.

==ביוגרפיה==
יוהאן פרידריך נולד ב-16 בינואר 1538 בטורגאו שהשתייכה לנסיכות הבוחר מסקסוניה, ליוהאן פרידריך הראשון, הנסיך הבוחר מסקסוניה, ולזיבילה מקלווה, בתם של יוהאן השלישי, דוכס קלווה ומריה מיוליך-ברג.

בשנת 1547 ויתר אביו יוהאן פרידריך מסקסוניה על תואר הנסיך הבוחר לאחיינו מוריץ מסקסוניה, בעקבות המלחמה השמלקלדית, וקיבל את התואר דוכס סקסוניה. לאחר מותו פוצלה הדוכסות בין האחים; יוהאן פרידריך השני, דוכס סקסוניה קיבל את אזור אייזנך וקובורג, יוהאן וילהלם קיבל את אזור ויימאר, ואילו יוהאן פרידריך השלישי קיבל את אזור גותה. מכיוון שהיה קטין שימש אחיו יוהאן פרידריך השני כעוצר בשמו עד לבגרותו בשנת 1557. לאחר מכן הגיעו השניים להסכם שיוהאן פרידריך השני ימשיך לשלוט בדוכסות למשך 4 שנים נוספות, ובשנת 1561 הוארך ההסכם ל-4 שנים נוספות.

ב-21 באוקטובר 1565 מת יוהאן פרידריך בינה, ונחלותיו עברו ליוהאן פרידריך השני, דוכס סקסוניה.

== אילן יוחסין ==

==קישורים חיצוניים==

* 

קטגוריה:דוכסי סקסוניה
קטגוריה:ילידי 1538
קטגוריה:נפטרים ב-1565
האח הגדול (תוכנית טלוויזיה גרמנית)

האח הגדול גרמניה (בגרמנית: Großer Bruder) היא תוכנית ריאליטי בערוץ RTL II (עם שידור חי במשך 24 שעות ביממה בערוץ בתשלום Premiere/Sky). זו הייתה הגרסה הראשונה של תוכנית "האח הגדול", מלבד תוכנית המקור ההולנדית שהופקה על ידי Endemol ב-1999. "האח הגדול גרמניה" שודרה לראשונה ב-28 בפברואר 2000 והסתיימה 11 חודשים מאוחר יותר, ב-12 בספטמבר 2011. אחרי שנתיים של הפסקה, הסדרה חודשה על ידי Sat.1, בתור "מבט האח הגדול", גרסת הסלבריטאים הראשונה של הסדרה הגרמנית. סינדי אוז מרצאן ואוליבר פוצ'ר הוכרזו כמנחים של הסדרה החדשה באוגוסט 2013.

== שינויים של הקונספט ==
מאז תחילת העונה הראשונה שלה בפברואר 2000, התוכנית עברה שינויים רבים בקונספט שלה. להלן כמה דוגמאות משמעותיות לתהליך של שינוי החוקים של המשחק המקורי:
* "10 דיירים חיים יחד בבית אחד.": גדל בעונה 2 עד 12 דיירים, בעונה 5, 6 ו-11 מספר השותפים הוא 15.
* "דייר עוזב את הבית לתמיד, כאשר הוא/היא מודח.": השתנה בעונה 2 עם החזרת המודח הראשון לתוכנית.
* "רק הדיירים צריכים להחליט מי מהם מקבל מועמדות להדחה.": השתנה בעונה 2 עם מועמדות אוטומטית של כל הדיירים בשבוע האחרון. מעבר לכך, בעונה 7 הצופים יכלו להחליט איזה מהדיירים מקבל מועמדות. (רק פעם 1)
* "אף אחד מהדיירים לא מכירים אחד את השני לפני הכניסה לבית.": השתנה בעונה 3 עם זוג במערכת יחסים רומנטית שנכנס לבית.
* "פרס הכסף הוא וודאי": השתנה בעונה 4 כאשר ארבעת הדיירים עשו אתגרים, שנתנו להם רבע מהפרס הכספי המקורי.
* "כלל הבית חי יחד בקבוצה אחת": השתנה בעונה 4 עם חלוקת הבית לשני חלקים של אזור "עשיר" ו"עני" וחלוקת הבית לשתי קבוצות מתחרות (השתנה בעונה חמש לשלוש קבוצות שונות). בעונה 6 שלושה בתים שונים בהם הדיירים מתגוררים.
* "כל הדיירים חיים יחד בבית אחד": השתנה בעונה 6 עם בניית "כפר האח הגדול" הכולל חמישה בתים, וחווה.
* "התוכנית נמשכת שלושה חודשים": השתנה בעונה 5 עם הרחבת התוכנית לשנה אחת, ובעונה 6, כאשר התוכנית התקיימה לזמן בלתי מוגבל (ראו להלן).
* "התוכנית אמורה להתקיים למשך זמן מסוים": השתנה בעונה 6, עם ההכרזה על המשך התוכנית כל עוד הרייטינג יהיה מספיק (התוכנית נמשכה למעשה 363 ימים).
* "רק הזוכה מקבל פרס כספי": השתנה בעונה 6 עם ההקמה של שלושה אזורים שונים עבור הדיירים בהם הם לעבוד ולהרוויח כסף, אשר ניתנה להם, כאשר הם הודחו (הדיירים שעזבו את הבית מרצון לא קיבלו כסף).
* "הדיירים לא מקבלים מידע מבחוץ": השתנה בעונה 5, כאשר הדיירים הורשו לראות את חדשות RTL2 לאחר ניצחון במשחק כדי ללמוד על מתקפת טרור.
* "השותפים לא מקבלים מכתבים מבני משפחה וחברים או פוגשים אותם בזמן שהם בתוך הבית": השתנה בעונה 5, שם חלק מהדיירים קיבלו מכתבים/ביקורים מבחוץ, כתגמול על ניצחון במשחקים.

== עישון בבית ==
שלא כמו בהרבה בתים אחרים, ב"אח הגדול גרמניה" העישון מותר בחוץ ובתוך הבית, מאחר שבגרמניה אין איסור עישון.

== ביקורת ועניין ==
התוכנית זוכה לתשומת לב גבוהה מצד התקשורת הגרמנית, וזאת מסקרת אותה תכופות. אולם, לצד הביקורות השגרתיות אודות "האח הגדול" כפי שהופיעו בגרסאות במדינות שונות (בהן ישראל), הופיעה ביקורת על העירום התדיר הנראה על המסך, ועל כך שהדיירים מצולמים בעודם מתקלחים ומתלבשים. התוכנית הגרמנית הוזכרה גם כאשר גידו וסטרוולה, יוצא התוכנית, מונה לסגנות הקנצלרית מרקל.

== קישורים חיצוניים ==
* 

* [http://www.sat1.de/tv/promi-big-brother דף הבית הרשמי]

== הערות שוליים ==

קטגוריה:האח הגדול (טלוויזיה)
קטגוריה:תוכניות מציאות גרמניות
קטגוריה:תוכניות טלוויזיה שמתרחשות בברלין
קטגוריה:תוכניות טלוויזיה בשפה הגרמנית
יוהאן פרידריך השני, דוכס סקסוניה

יוהאן פרידריך השני, דוכס סקסוניה (בגרמנית: Johann Friedrich II. Herzog von Sachsen; 8 בינואר 1529 – 19 במאי 1595), היה דוכס סקסוניה בין השנים 1554–1566.

==ביוגרפיה==
יוהאן פרידריך נולד ב-8 בינואר 1529 בטורגאו שהשתייכה לנסיכות הבוחר מסקסוניה, ליוהאן פרידריך הראשון, הנסיך הבוחר מסקסוניה, ולזיבילה מקלווה, בתם של יוהאן השלישי, דוכס קלווה ומריה מיוליך-ברג.

בשנת 1547 ויתר אביו יוהאן פרידריך מסקסוניה על תואר הנסיך הבוחר לאחיינו מוריץ מסקסוניה, בעקבות המלחמה השמלקלדית, וקיבל את התואר דוכס סקסוניה. לאחר מותו פוצלה הדוכסות בין האחים; יוהאן פרידריך השני קיבל את אזור אייזנך וקובורג, יוהאן וילהלם, דוכס סקסוניה-ויימאר קיבל את אזור ויימאר, ואילו יוהאן פרידריך השלישי, דוכס סקסוניה קיבל את אזור גותה. בשנת 1554 ניסה יוהאן פרידריך השני להחזיר לידיו את נסיכות הבוחר מסקסוניה, אולם הובס בשנת 1556 ונאלץ לוותר על התואר נסיך בוחר. לאחר מכן הסתכסך יוהאן פרידריך עם מקסימיליאן השני, קיסר האימפריה הרומית הקדושה, ובשנת 1563 תקף מפקד צבאו גנרל וילהלם פון גרומבאך את וירצבורג, ועל אף דרישות מצד הקיסר סירב לפנות את העיר. לאחר מכן זמם יוהאן פרידריך לרצוח את אוגוסט הראשון, הנסיך הבוחר מסקסוניה, ובשל כך הוטל עליו חרם קיסרי, וצבא נסיכות הבוחר מסקסוניה פלש לאדמותיו. לאחר מצור על העיר גותה נפלו יוהאן פרידריך ופון גרומבאך בשבי. פון גרומבאך הוצא להורג לאחר עינויים רבים בשנת 1567, ואילו יוהאן פרידריך נכלא עד מותו, ואחיו יוהאן וילהלם, דוכס סקסוניה-ויימאר קיבל את נחלותיו. בשנת 1572 סייע יוהאן וילהלם לשארל התשיעי, מלך צרפת במאבקו נגד ההוגנוטים, ובעקבות כך סייע מקסימיליאן השני, קיסר האימפריה הרומית הקדושה לאחייניו - בניו של יוהאן פרידריך השני לתבוע את חלקם בירושה, ואכן הדוכסות פוצלה שוב בין יוהאן וילהלם לבין בניו של יוהאן פרידריך יוהאן קזימיר, דוכס סקסוניה-קובורג ויוהאן ארנסט, דוכס סקסוניה-אייזנך.

ב-19 במאי 1595 מת יוהאן פרידריך בכלאו שבארמון שטייר, ונקבר בקובורג בקבר שבנה בנו יוהאן קזימיר, דוכס סקסוניה-קובורג לו ולאשתו.

==משפחתו==
ב-26 במאי 1555 התחתן יוהאן פרידריך עם אגנס מהסן, בתם של פיליפ הראשון, רוזן הסן וכריסטינה מסקסוניה, שהייתה נשואה קודם לכן למוריץ, הנסיך הבוחר מסקסוניה, אך לא היו לו ילדים ממנה.

ב-12 ביוני 1558 התחתן יוהאן וילהלם עם אליזבת, רוזנת פפאלץ-זימרן-שפונהיים, בתם של פרידריך השלישי, הנסיך הבוחר מפפאלץ ומריה מברנדנבורג-קולומבאך. ממנה היו לו 4 ילדים:
* יוהאן פרידריך (1559–1560).
* פרידריך היינריך (1563–1572).
* יוהאן קזימיר, דוכס סקסוניה-קובורג (1564–1633).
* יוהאן ארנסט, דוכס סקסוניה-אייזנך (1566–1638).

== אילן יוחסין ==

==קישורים חיצוניים==

* 
* 

{| class="wikitable" style="margin:auto;text-align:center;"
|-
| colspan="3" align="center"| יוהאן פרידריך השני, דוכס סקסוניה בית וטין נולד:8 בינואר 1529 מת:19 במאי 1595
|-
| rowspan="1" align="center"| יוהאן פרידריך הראשון
| rowspan="1" align="center"| דוכסות סקסוניה 1554–1566
| rowspan="1" align="center"| יוהאן וילהלם
|}

קטגוריה:דוכסי סקסוניה
קטגוריה:ילידי 1529
קטגוריה:נפטרים ב-1595
הוועדה ההיסטורית היהודית

הוועדה ההיסטורית היהודית (בפולנית: Centralna Żydowska Komisja Historyczna) הייתה ועדה ראשונה מסוגה, שהוקמה בפולין עוד בעיצומה של השואה, לשם המחקר ההיסטורי של קורות היהודים בפולין, לפני השואה ובמהלכה. הוועדה הוקמה ב-1944 וב-1947 הוחלפה על ידי המכון ההיסטורי היהודי.

==הקמה==
הוועדה ההיסטורית היהודית הוקמה באוגוסט 1944 על ידי הוועד המרכזי של יהודי פולין בלובלין ששוחררה כחודש לפני כן על ידי הצבא האדום. בכינוס היסוד של הוועדה הורכב שאלון שנועד לגביית עדויות מהניצולים. בנובמבר 1944 מונה פיליפ פרידמן לראש הוועדה. בין חברי הוועדה המדעית היו פרידמן, יוסף קרמיש ורחל אוירבך, לימים ממייסדי וממנהלי ארכיון יד ושם ומבכירי יד ושם.

==מטרות==
הוועדה ביקשה לחקור את תולדות יהודי פולין בתקופת הכיבוש הגרמני של פולין , לפרסם חומר, לכתוב מחקרים מדעיים על השואה ויהודי פולין, וכך ללמד בקרב יהודים ופולנים את תולדות הכיבוש הגרמני ואת שואת יהודי פולין. הוועדה ביקשה לערוך מפגשי מחקר, הרצאות ודיונים של אנשי מקצוע וכן של הציבור הרחב. עוד ביקשה הוועדה לקיים תערוכות ולהתקשר עם מוסדות העוסקות בנושא.

==השראה והמשך פעילות==
במרס 1945 עברה הוועדה ללודז'. בתחילת 1945, בהמשך לפעילות הוועדה, הוקמו ועדות היסטוריות אזוריות בקרקוב, ורשה, ביאליסטוק, קטוביץ ויישובים נוספים בהם נאספו יהודים ששרדו את השואה או ששבו מברית המועצות. בין החומרים שאספה הוועדה היו חומרי ארכיון שהתגלו בגטאות שונים. אחד הארכיונים הבולטים היה הארכיון והכרוניקה של גטו לודז', שחלקים ממנו ניצלו על ידי נחמן זונאבנד, מאסירי הגטו, בתקופת חיסולו של גטו לודז' בקיץ 1944, ונחשפו לאחר השחרור.

הוועדות ההיסטוריות האזוריות אספו חומר על המדיניות הגרמנית כלפי היהודים, הגטאות ומחנות הריכוז וההשמדה, גורלם של יהודים במסתור, בזהות שאולה ובשורות הפרטיזנים ועוד. זאת במקביל לפעילות היסטוריונים פולנים שעבדו בוועדה העליונה לחקר פשעי המלחמה הנאציים בפולין, ועדה אותה ייסדה ממשלת פולין ב-1945.

==פירוק==
פעילותה של הוועדה ההיסטורית הובילה להקמתו של המכון ההיסטורי היהודי בוורשה באוקטובר 1947. עם הקמת המכון פורקה הוועדה וחומריה נמסרו אליו.

==קישורים חיצוניים==
* [http://www.yadvashem.org/odot_pdf/Microsoft%20Word%20-%206669.pdf ההיסטוריוגרפיה הפולנית ושואת היהודים], מאת נטליה אלקסיון, באתר יד ושם.

==הערות שוליים==

קטגוריה:מכוני מחקר היסטורי
קטגוריה:השואה: מסמכים ותיעוד
קטגוריה:השואה: ארכיונים
קטגוריה:יהדות פולין
התנועה לעצירת הנסיגה מסיני

התנועה לעצירת הנסיגה מסיני הייתה תנועת מחאה נגד פינוי חצי האי סיני במסגרת הסכם השלום בין ישראל למצרים.

==רקע==
לאחר כיבוש חצי האי סיני במלחמת ששת הימים, הקימה ישראל מספר יישובים בסיני, כשהגדול מביניהם היה ימית. בנוסף הוקמו מספר בסיסי צבא ושדות נפט.

ב-17 בספטמבר 1978 נחתם הסכם השלום בין ישראל למצרים. ההסכם קבע, בין השאר, את קו עקבה-רפיח כקו הגבול בין ישראל למצרים, ופינוי של כלל יישובי חצי האי סיני. על אף שרוב מתיישבי חבל ימית התפנו מרצון, טענו בחוגי הימין כי אין לוותר על שטחי ארץ ישראל, ועל כן החלו להיאבק נגד הפינוי.

התנועה לעצירת הנסיגה מסיני היה הגוף המרכזי שאיחד את מתנגדי הנסיגה, והוא הורכב בעיקר מאנשי גוש אמונים. התנועה זוהתה עם עמדות מפלגת התחיה.

==פעילות==
התנועה ארגנה פעילות מחאה בכל רחבי הארץ נגד הנסיגה מסיני.

במסגרת המאבק נערכו הפגנות המוניות, בין השאר מול בית ראש הממשלה, ונערכה פעילות הסברתית נרחבת.

לדברי הרב סדן, לאחר קבלת ההחלטה על הנסיגה בכנסת, התקיימו שלושה ימי דיונים בתנועה. קבוצת המיעוט, שכללה בעיקר רבנים מישיבת מרכז הרב, סברה שבמשך השנה וחצי שנותרו יש להקים מטות הסברה ברחבי המדינה. לעומתה קבוצת הרוב של אנשי מעשה סברה שיש להתמקד בהבאת עשרות אלפי אנשים והתבצרות בבתים, ועמדתה התקבלה.

===הבאת מתיישבים לחבל ימית===
התנועה לעצירת הנסיגה התמקדה בהבאת אנשים מכל רחבי הארץ להתיישב בבתים שננטשו על ידי תושביהם, שהתפנו מרצון, על מנת להקשות על פינוי היישובים.

בנוסף הקימה התנועה מספר יישובים חדשים בחצי האי סיני: עצמונה, מעוז הים וחצר אדר. לאחר שפונה היישוב חצר אדר הוקם במקום סמוך חצר אדר ב', ולאחר שהוא פונה - חצר אדר ג' וכן הלאה עד חצר אדר ה'.

===המאבק בעת פינוי העיר ימית===
בעת פינוי העיר ימית נאבקו פעילי התנועה בחיילי צה"ל שהגיעו לפנותם מן העיר. הפעילים התבצרו על גגות הבתים, על אנדרטת עוצבת הפלדה, ובמקלט במרכז העיר.

המאבק עם המתבצרים על הגגות, בעיקר אנשי גוש אמונים בהנהגת הרב משה לוינגר, גלש מהר מאוד לאלימות, והם פונו בסיוע זרנוקי מים וכלובי מתכת.

עם המתבצרים על גבי אנדרטת עוצבת הפלדה, בעיקר סטודנטים בהנהגת צחי הנגבי (לימים שר וחבר כנסת מטעם הליכוד), הגיע אלוף פיקוד הדרום חיים ארז להסכם פינוי מרצון.

במקלט במרכז ימית התבצרו אנשי תנועת כך, ואיימו בהתאבדות אם ינסו לפנותם. לאחר הריסת רוב בתי העיר הם התפנו מרצון, בהוראתו של הרב מאיר כהנא.

==פעילים מרכזיים==
*אורי אליצור - יו"ר התנועה
*הרב ישראל אריאל - רב העיר ימית
*בני קצובר
* אבי פרחן
*חנן פורת
*יהודה חזני
*צחי הנגבי

==לקריאה נוספת==
*ימית, סוף - הקלטות רשת הקשר של התנועה לעצירת הנסיגה. חגי סגל, הוצאת ספריית בית אל, בשיתוף מדרשת הדרום.
*ארץ ישראל בין דת ופוליטיקה - התנועה לעצירת הנסיגה מסיני ולקחיה. גדעון ארן, הוצאת מכון ירושלים לחקר ישראל.
*בגידה בסיני - סיפור המאבק נגד הגירוש מסיני. מיכאל בן חורין.
*מתנחלי גוש אמונים ופינוי ימית - מאמר אקדמי בראייה היסטורית. מיכאל פייגה, בתוך יחיעם ויץ וצבי צמרת (עורכים), "העשור הרביעי: תשל"ח-תשמ"ח", הוצאת יד יצחק בן צבי, 2016, עמ' 108-91.

==הערות שוליים==

קטגוריה:סיני: היסטוריה
קטגוריה:מחאה בישראל
קטגוריה:ארגוני ימין בישראל
וילהלם, דוכס סקסוניה-ויימאר

וילהלם, דוכס סקסוניה-ויימאר (בגרמנית: Wilhelm Herzog von Sachsen-Weimar; 11 באפריל 1598 – 17 במאי 1662), היה דוכס סקסוניה-ויימאר בין השנים 1620 - 1662, ודוכס סקסוניה-אייזנך בין השנים 1644 - 1662.

==ביוגרפיה==
וילהלם נולד ב-11 באפריל 1598 באלטנבורג שהשתייכה לדוכסות סקסוניה-ויימאר, ליוהאן השני, דוכס סקסוניה-ויימאר, ולדורותיאה מריה מאנהלט, בתו של יואכים ארנסט, נסיך אנהלט.

בשנת 1605 מת אביו יוהאן השני, דוכס סקסוניה-ויימאר, ואחיו יוהאן ארנסט הראשון, דוכס סקסוניה-ויימאר עלה לשלטון במקומו. עם פרוץ מלחמת שלושים השנים הצטרף יוהאן ארנסט לפרוטסטנטים, ואף השתתף בקרב ההר הלבן. בשנת 1620 מונה וילהלם לעוצר במקומו, ולאחר שנהרג יוהאן ארנסט בהונגריה בשנת 1626 עלה וילהלם לשלטון במקומו. לאחר מותו של גוסטב השני אדולף, מלך שוודיה, נשא ונתן וילהלם עם פרדיננד השני, קיסר האימפריה הרומית הקדושה, ובשנת 1635 חתם עמו על הסכם פראג. בשנת 1638 מת יוהאן ארנסט, דוכס סקסוניה-אייזנך, ונחלותיו עברו ביקר לדוכסות סקסוניה-ויימאר. בשנת 1640 פוצלה הדוכסות בין שלושת האחים; וילהלם, דוכס סקסוניה-ויימאר, אלברכט הרביעי, דוכס סקסוניה-אייזנך, וארנסט הראשון, דוכס סקסוניה-גותה. בשנת 1644 מת אלברכט ללא בנים, והנחלה חולקה בין אחיו.

בשנת 1650 מת דודו לודוויג הראשון, נסיך אנהלט-קתן, שהיה ראש האגודה מניבת הפירות (Fruchtbringende Gesellschaft), ולאחר תום תקופת האבל מונה וילהלם במקומו לראש האגודה, ושימש בתפקיד זה עד מותו.

ב-17 במאי 1662 מת וילהלם בויימאר, ונחלתו חולקה בין ארבעת בניו; יוהאן ארנסט השני, דוכס סקסוניה-ויימאר, אדולף וילהלם, דוכס סקסוניה-אייזנך, יוהאן גאורג, דוכס סקסוניה-מרקזהל וברנהרד, דוכס סקסוניה-ינה.

==משפחתו==
ב-23 במאי 1625 התחתן וילהלם עם אלאונורה דורותיאה מאנהלט-דסאו, בתם של יוהאן גאורג הראשון, נסיך אנהלט-דסאו ודורותיאה, רוזנת פפאלץ-זימרן. ממנה היו לו 9 ילדים:
* וילהלם (1626).
* יוהאן ארנסט השני, דוכס סקסוניה-ויימאר (1627–1683).
* יוהאן וילהלם (1630–1639).
* אדולף וילהלם, דוכס סקסוניה-אייזנך (1632–1668).
* יוהאן גאורג הראשון, דוכס סקסוניה-אייזנך (1634–1686).
* וילהלמינה אלאונורה (1636–1653).
* ברנהרד השני, דוכס סקסוניה-ינה (1638–1678).
* פרידריך (1640–1656).
* דורותיאה מריה מסקסוניה-ויימאר (1641–1675), התחתנה עם מוריץ, דוכס סקסוניה-צייץ.

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| וילהלם, דוכס סקסוניה-ויימאר בית וטין נולד:11 באפריל 1598 מת:17 במאי 1662
|-
| rowspan="1" align="center"| יוהאן ארנסט הראשון, דוכס סקסוניה-ויימאר
| rowspan="1" align="center"| דוכסות סקסוניה-ויימאר 1620–1662
| rowspan="1" align="center"| יוהאן ארנסט השני, דוכס סקסוניה-ויימאר ברנהרד השני, דוכס סקסוניה-ינה
|-
| rowspan="1" align="center"| אלברכט הרביעי, דוכס סקסוניה-אייזנך
| rowspan="1" align="center"| דוכסות סקסוניה-אייזנך 1644–1662
| rowspan="1" align="center"| אדולף וילהלם, דוכס סקסוניה-אייזנך יוהאן גאורג, דוכס סקסוניה-מרקזהל
|}

קטגוריה:דוכסים גרמנים
קטגוריה:בית וטין
קטגוריה:ילידי 1598
קטגוריה:נפטרים ב-1662
ג'ורג' לבנטון

ג'ורג' (יז'י) לבנטון (29 ביולי 1923 – 26 באוגוסט 2021) היה רופא, מומחה למחלות אף אוזן גרון וכירורגיה של ראש וצוואר, כיהן כמנהל מחלקת א.א.ג. בבית החולים ע"ש שיבא (1963 עד 1990) וכראש חוג א.א.ג. בבית הספר לרפואה ע"ש סאקלר באוניברסיטת תל אביב.

==ילדותו ונעוריו ==
לבנטון נולד לאנטול (נתן) לבנטון, סוחר בטקסטיל, וללידיה לבית גולינסקי בלודז' שבפולין. בשנת 1927 עבר עם משפחתו ללבוב לרגל עסקי אב המשפחה. ב-1941 סיים את לימודיו התיכוניים בלבוב. עם פלישת הגרמנים לברית המועצות ביוני 1941 נמלט מזרחה והגיע לחרקוב.

== לימודים, עלייה לישראל ושירות צבאי ==
עם הגיעו לחרקוב ב-1941 התקבל לבית הספר לרפואה, ובחודש ספטמבר 1941 פונה ביחד עם כל הפקולטה לבית הספר לרפואה Orenburg University. ב-1946 סיים בהצטיינות את לימודי הרפואה, ולאחר מכן חזר לפולין ומצא שכל משפחתו נספתה למעט אחותו ששרדה. באותה שנה התחיל לעבוד בבית חולים אוניברסיטאי בלודג' כאסיסטנט א.א.ג.. ב-8 באוגוסט 1948 עלה בטרנספורט לישראל ושימש כרופא האנייה. כשהגיע לישראל גויס לצה"ל ושירת במלחמת השחרור כרופא גדוד 82, חטיבה 8 של יצחק שדה. עם תום המלחמה עבר לבית חולים צבאי מספר 5 (תל השומר) במחלקת א.א.ג..

== פועלו המקצועי==
ב-1952 נשלח על ידי צה"ל להתמחות נוספת בא.א.ג. בבית החולים בית ישראל בניו יורק (Beth Israel Hospital). עם חזרתו לישראל התמנה כממלא מקום מנהל מחלקת א.א.ג. בבית החולים רמב"ם בחיפה, וב- 1963 מונה למנהל מחלקת א.א.ג. בבית החלים על שם חיים שיבא בתל השומר. לבנטון הכניס שיטות חדשות ורבות לכירורגיה של א.א.ג. ואף טיפח מתמחים רבים, כאשר שבעה מתלמידיו התמנו למנהלי מחלקות. בשלהי הקריירה שלו קידם הכנסת תוכנית של ניתוחי שתל שבלולי(Cochlear implant), בהם משתילים מתקן אלקטרוני המאפשר לכבדי שמיעה ולחרשים לשמוע, תוכנית שסללה את הדרך לבאים אחריו. ב-1976 קבל תואר פרופסור מאוניברסיטת תל אביב. בשנים 1979 עד 1987 כיהן כראש חוג א.א.ג. בבית הספר לרפואה ע"ש סאקלר באוניברסיטת תל אביב.

== חיים אישיים==
היה נשוי לאורה לבית הלמר עד למותה ב-2019.

נפטר באוגוסט 2021. הותיר אחריו בת ושתי נכדות.

== ממאמריו ==
<div class="mw-content-ltr">
# Acute lodide-induced enlargement of the salivary glands - http://www.joms.org/article/0278-2391(90)90184-4/pdf
# Is magnesium depletion the reason for ototoxicity caused by aminoglycosides - http://www.medical-hypotheses.com/article/0306-9877(83)90002-6/pdf
# Peritonsillar abscess in children and its indication for tonsillectomy - http://www.ijporlonline.com/article/S0165-5876(98)90034-9/pdf
# Congenital webbing of the larynx plus multiple anomalies: A new genetic syndrome - http://www.amjoto.com/article/S0196-0709(82)80057-4/pdf
# Peritonsillar abscess: Recurrence rate and the indication for tonsillectomy - http://www.amjoto.com/article/S0196-0709(87)80028-5/pdf
# Rapidly progressive hearing loss as a symptom of polyarteritis nodosa - http://www.amjoto.com/article/S0196-0709(87)80032-7/pdf
# Osteochondroma of the mandibular condyle - http://www.oooojournal.net/article/0030-4220(64)90306-8/pdf
</div>

== הערות שוליים ==

קטגוריה:סגל אוניברסיטת תל אביב: רפואה
קטגוריה:רופאי אף אוזן גרון ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1923
קטגוריה:ישראלים שנפטרו ב-2021
קטגוריה:אישים הקבורים בבית הקברות קריית שאול
קטגוריה:חיילי חיל הרפואה במלחמת העצמאות
קטגוריה:חיילי גדוד 82
ג'ון מאת'ר

ג 'ון קרומוול מאת'ר (נולד ב-7 באוגוסט 1946, רואנוק, וירג'יניה) הוא אסטרופיזיקאי אמריקאי, קוסמולוג וחתן פרס נובל לפיזיקה לשנת 2006 על עבודתו על בתחום קרינת הרקע הקוסמית באמצעות לוויין קובי בשיתוף עם ג'ורג' סמוט.

מחקרם סייע לאמת את תאוריית המפץ הגדול. בהתאם לנימוקי ועדת פרס נובל: "ניתן לראות בפרויקט קובי נקודת ההתחלה של הקוסמולוגיה כמדע מדויק."

מאת'ר הוא אסטרופיזיקאי בכיר במרכז טיסות החלל גודארד של סוכנות החלל האמריקאית במרילנד ומשמש פרופסור נילווה לפיזיקה באוניברסיטת מרילנד. ב-2007, מאת'ר נכלל ברשימת 100 האנשים המשפיעים ביותר בעולם של הטיים מגזין. בחודש אוקטובר 2012, הוא אוזכר שוב על ידי המגזין טיים, בגיליון מיוחד תגליות חדשות בחלל, כאחד של מ-25 האנשים המשפיעים ביותר בתחום החלל.

מאת'ר הוא גם מדען פרויקט עבור טלסקופ החלל ג'יימס וב, טלסקופ אשר מתוכנן לשיגור לחלל, לנקודת לגראנז', בשנת 2018 לכל המוקדם.

מאת'ר גדל והתחנך בניו ג'רזי, שם סיים לימודי תיכון בשנת 1964. בשנת 1968 סיים תואר ראשון בפיזיקה בהצטיינות יתירה במכללת סווארת'מור. בשנת 1974 סיים דוקטורט בפיזיקה באוניברסיטת קליפורניה בברקלי. בין השנים 1974–1976 עשה פוסט דוקטורט באוניברסיטת קולומביה ובמרכז החלל גודארד.

==קישורים חיצוניים==

* [https://www.osti.gov/accomplishments/mather.html ביוגרפיה של ג'ון מאת'ר], באתר משרד האנרגיה האמריקאי
* 

==הערות שוליים==

קטגוריה:זוכי פרס נובל אמריקאים
קטגוריה:אסטרונומים אמריקאים
קטגוריה:פיזיקאים אמריקאים
קטגוריה:חברי האקדמיה הלאומית למדעים של ארצות הברית
קטגוריה:זוכי פרס נובל לפיזיקה
קטגוריה:בוגרי מכללת סווארת'מור
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת מרילנד
קטגוריה:זוכי מדליית בנג'מין פרנקלין
קטגוריה:זוכי פרס גרובר בקוסמולוגיה
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1946
יוהאן ארנסט הראשון, דוכס סקסוניה-ויימאר

יוהאן ארנסט הראשון, דוכס סקסוניה-ויימאר (בגרמנית: Johann Ernst I.Herzog von Sachsen-Weimar; 21 בפברואר 1594 – 6 בדצמבר 1626), היה דוכס סקסוניה-ויימאר בין השנים 1605–1620.

==ביוגרפיה==
יוהאן ארנסט נולד ב-21 בפברואר 1594 באלטנבורג שהשתייכה לדוכסות סקסוניה-ויימאר, ליוהאן השני, דוכס סקסוניה-ויימאר, ולדורותיאה מריה מאנהלט, בתו של יואכים ארנסט, נסיך אנהלט.

בשנת 1605 מת אביו יוהאן השני, דוכס סקסוניה-ויימאר, ויוהאן ארנסט עלה לשלטון במקומו. בשנת 1608 החל יוהאן ארנסט ללמוד באוניברסיטת ינה, ובשנת 1613 יצא לטיול עם אחיו בצרפת, בריטניה והולנד. בשנת 1617 במהלך הלווייתה של אמו, הקים יוהאן ארנסט את האגודה מניבת הפירות (Fruchtbringende Gesellschaft). עם פרוץ מלחמת שלושים השנים הצטרף יוהאן ארנסט לפרוטסטנטים, ואף השתתף בקרב ההר הלבן. בשנת 1620 מונה אחיו וילהלם, דוכס סקסוניה-ויימאר לעוצר במקומו, ולאחר שיוהאן ארנסט סירב לחזור ולהישבע אמונים לקיסר, איבד את חזקתו על הדוכסות. לאחר מכן לחם יוהאן ארנסט נגד בית הבסבורג בהולנד ובווסטפאליה כחלק מהצבא הדני. בשנת 1626 יצא יוהאן ארנסט להילחם עבור ארנסט פון מנספלד, ונהרג במהלך קרב בהונגריה.

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| יוהאן ארנסט הראשון, דוכס סקסוניה-ויימאר בית וטין נולד:21 בפברואר 1594 מת:6 בדצמבר 1626
|-
| rowspan="1" align="center"| יוהאן השני
| rowspan="1" align="center"| דוכסות סקסוניה-ויימאר 1605–1620
| rowspan="1" align="center"| וילהלם
|}

קטגוריה:דוכסים גרמנים
קטגוריה:ילידי 1594
קטגוריה:נפטרים ב-1626